In nomine sancte et individue Trinitatis, Rotbertus gratia ejusdem Domini nostri inferioris Burgundie Dux. Si competentibus servorum Dei petitionibus nostra principalis annuit clementia, non tantummodo predecessorum nostrorum liberalia imitamur facta, verum etiam indificientia vite eterne nobis lucramur premia. Quapropter tam presentibus quam futuris notum volo esse, quia Monachi Divionensis Monasterii nostram adeuntes mansuetudinem rogaverunt obnixe concedi sibi unam venalem tabernam secundum antiquam ipsius loci consuetudinem, de cujus lucri adquisitione possent quoquomodo suam sustentare paupertatem. Quorum deprecatiorem ut multorum testimonio justam per omnia esse didici et hoc ipsum sancto Benigno a patre meo Rege Roberto et ab antecessoribus ejus Francorum Regibus concessum comperi. Et ego concessi tale scilicet super hoc statuens decretum, ut iidem monachi quandocumque voluerint et quod vasa eis placuerit in quacumque taberna claustri sui vendant vinum, proprium videlicet non alienum, aut ego vendam aut non vendam vinum meum. Si autem ipsi a venditione cessaverint et ante triduum compererint banni mei edictum, obediant banno meo per tres anni terminos, quindecim dierum spatio; quatuor scilicet septimenas pro Ducatu et quindecim dies pro Divionensi comitatu, quod tunc tenebam in mea manu. Si autem vendentibus eis proprium vinum banni mei exierit edictum, quamvis alii homines a venditione vini cessent, ipsi tamen propter hoc interdictum vendere non cessabunt. Hujusmodi ergo concessionis testamentum sancto Benigno precepi fieri in Castro Divionensi et in domo mea propria stipatus multitudine populi militaris pariter et plebii, adstantibus quoque Monachis ipsius cœnobii, statuens per hoc et confirmans ut nullus deinceps successorum meorum neque Dux, neque comes, neque Episcopus, neque Prepositus hanc largitionem a me factam tollere presumat. Si vero aliquis contra hoc statutum quicquam fraudis machinari voluerit, non valeat evindicare quod inique conatus fuerit: sed insuper eterna maledictione damnatur. Camere nostre talentum auri persolvat et sancto Benigno centum librarum solutione satisfaciat. Ut vero ista aucthoritabilis largitio mea firma et stabilis maneat per succedentia sibi tempora, cartam hujus decreti propria manu firmavi et corroboravi et laudandam et confirmandam manibus omnium adstantium tradidi. S. Roberti Ducis aucthoris hujus largitionis. S. (en blanc dans la charte originale). S. Widonis. S. Walterrii vicecomitis, filii ejus. S. Frotmundi Jusseiensis. S. Balduini. S. Odonis prepositi. S. Warini. S. Warnerrii canonicorum prepositi. S. Turschilini. Fuerunt autem et Monachi ibidem sic nominati: Aduinus, Albericus, Gibuinus, Theodoricus, Aynardus, servi vero sancti Benigni Arembertus, Oddo major, Durrantius, Girardus. Item Girardus, Humbertus Coquus, Analdus filius ejus, Hugo. Actum publice Castro Divione XVII Kall. Febr. Dominica die festivitate sancti Marcelli Pape, anno MLIV Dominice incarnationis, regnante Henrico Francorum Rege predicti Ducis fratre.